Jääkiekko: Vaasan Sport hakee avausvoittoaan liigakarsinnassa - Jääkiekko - Ilta-Sanomat
Pääseekö Sport viimein voiton makuun?
Tommi Taimi on ennenkin ratkaissut pelejä vaasalaisille.
Julkaistu: 24.3.2011 17:27
Tappio illan liigakarsintaottelussa laittaisi Sportin erittäin vaikeaan asemaan. Vaasalaisten tilanne on tukala jo ennen illan ottelua.
Pelicans johtaa liigakarsintaa voitoin 2-0. Paras seitsemästä-sarjassa tappio ei tietäisi Vaasan Sportille lopullista kuoliniskua, mutta ajautuminen kolmen pelin takaa-ajoasemaan tekisi tilanteesta lähes mahdottoman.
Pelicans voitti avausottelun 4-0, mutta Vaasassa pelattu toinen ottelu kääntyi vasta jatkoajalla lahtelaisten eduksi 4-3. Sport iski peräti kolme ylivoimaosumaa, mutta Pelicans kiri lopulta ohi.
- Sellaisia alivoimamaaleja ei ole mennyt omiin pitkiin, pitkiin aikoihin, Pelicansin valmentaja Pasi Räsänenhttp://www.iltasanomat.fi/haku/?search-term=pasi+r%C3%A4s%C3%A4nen tuhahtaa seuran omilla verkkosivuilla.
- Onhan siellä taitavia yyveen pyörittäjiä, Nabbit, Halavat ja muut, mutta enemmäkin se on meidän omasta työnlaadusta kiinni. Tietyllä tapaa on ollut ylipelaamista, pitää keskittyä vaan perusasoihin.
Laitahyökkääjä Sami Blomqvisthttp://www.iltasanomat.fi/haku/?search-term=Sami%20Blomqvist palaa pussinokkien kokoonpanoon ja ottaa Teemu Rinkisenhttp://www.iltasanomat.fi/haku/?search-term=Teemu%20Rinkisen paikan. Sport rukkasi ykkösketjuaan nostamalla laitahyökkääjä Mika Halavanhttp://www.iltasanomat.fi/haku/?search-term=Mika%20Halavan ykköseen. Robin Bergmanhttp://www.iltasanomat.fi/haku/?search-term=Robin%20Bergman siirtyy kakkosvitjaan.
Ottelu Lahdessa alkaa kello 18.30.
Seuraa tästä illan ottelua